Document ID: /fineweb-2-swissfilter-quality_10-filterrobots/filtered/03749.jsonl.gz/34

วันอาทิตย์ที่ 27 กันยายน พ.ศ. 2558 วัดพระธรรมกายสวิตเซอร์แลนด์ ประเทศสวิตเซอร์แลนด์ ได้จัดงานบุญวันครูวิชาธรรมกาย โดยในภาคเช้าเริ่มต้นด้วยการสวดมนต์ทำวัตรเช้า จากนั้นได้ร่วมกันถวายภัตตาหารเช้าแด่คณะสงฆ์
ช่วงสายสาธุชนทุกท่านได้ตั้งริ้วขบวนขบวนอัญเชิญพานธูปเทียนแพ พานพุ่ม พานดอกไม้ พานพุ่มสักการะเข้าสู่ศูนย์กลางพิธี จากนั้นเป็นพิธีจุดเทียนใจไฟนิรันดร์อนันตชัยและพิธีเปิดน้ำพุไฟส่องสว่างมหามงคลเศรษฐีมั่งคั่ง และร่วมกันกล่าวคำอธิษฐานจิตแผ่เมตตา
โดยสาธุชนทุกท่านร่วมกันปฏิบัติธรรมผ่านช่องทางดีเอ็มซี ต่อด้วยพระครูภาวนาวิริยกิจ เปิดกรวยบูชาหน้ารูปเหมือนพระมงคลเทพมุนี เนื่องในวันครูวิชชาธรรมกาย
กล่าวคำบูชาครูผู้ค้นพบวิชาธรรมกาย พร้อมกับพระเดชพระคุณหลวงพ่อผ่านช่องDMC จากนั้นเป็นพิธีน้อมถวายพานจักรแก้ว ม้าแก้ว พวงมะลิแก้วและดอกบัวแก้วบนแท่นสักการะ
พิธีกล่าวคำถวายภัตตาหารเป็นสังฆทาน โดยมีกัลฯเขมิกา พรีเดอร์เซ่น และกัลฯสุกัญญา แซ่ลี้ โวลฟ์ เป็นผู้แทนกล่าวคำถวายภัตตาหารเป็นสังฆทาน จากนั้นพระอาจารย์ได้กล่าวสัมโมทนียกถาและให้พร
ครอบครัวชวาร์กเกอร์เป็นประธานน้อมนำอัญเชิญรูปหล่อทองคำพระมงคลเทพมุนีฯประดิษฐาน ณ ห้องหลวงปู่พระผู้ปราบมาร ก่อนเสร็จพิธีทุกท่านได้ร่วมกันบันทึกภาพประวัติศาสตร์เพื่อตรึกระลึกนึกถึงบุญที่ได้มาร่วมกันปฏิบัติบูชาธรรมในครั้งนี้ ลูกหลานหลวงปู่ทุกท่านต่างก็ปลื้มปิติใจในบุญกันทุกๆท่าน
วัดพระธรรมกายสวิตเซอร์แลนด์ ประเทศสวิตเซอร์แลนด์ ขออนุโมทนาบุญ กับลูกพระธัมฯทั่วโลก